Foto:YouTube/ Illyustrativ foto 2017 yil 16 noyabr kuni soat 14.00larda Bektemir tumani Suvsoz ko‘chasida yashovchi, 1975 yilda tug‘ilgan G‘.M. Talabalar shaharchasida joylashgan “Firdavs” kafesida Samarqand viloyati Kattaqo‘rg‘on shaharida yashovchi, Z.Sh.ga yangi yil bayramiga qadar “Coca-Cola” ichimligini arzon narxda olib berishini va’da qilgan, deb xabar bermoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, u 22 000 AQSh dollarini olib, bergan va’dasini bajarmay pullarni o‘z ehtiyoji yo‘lida ishlatib yuborganligi ma’lum bo‘lgan. Ko‘rilgan choralar natijasida G‘.M. ushlangan.